Synes selv jeg beskrev en fornuftig adfærd fra min side, hvorfor jeg ikke kan se, at jeg skal behandles ens med dem, du beskriver.   Personligt kan jeg sige, at min motorcykel står i original stand med original udstødning, der ikke larmer. Motoren larmer en kende, men det kan ikke undgås og er desuden lavere og mindre forstyrrende end en udstødning. Samtidig sørger jeg for ikke at gasse unødigt op i uhensigtsmæssige områder, da jeg ved af personlig erfaring, hvor irriterende det er at være vidne til.   Når jeg derudover, som skrevet, beskriver en fornuftig adfærd fra min side; altså jeg fletter ikke imellem vognbaner ved kø men faktisk opfører mig lovligt korrekt og anbefalelsesværdigt, forsøger at kommunikere med forankørende med blink i stedet for at trænge mig helt op bagi, hvorfor skal folk så stadigvæk behandle mig som een, der er irriterende?   Det er derfor, jeg skriver, at jeg troede det kun var voksne, der måtte have kørekort. I min verden burde voksne være i stand til at se udover egen næsetip og i øvrigt ikke selv tage del i den opførsel, man kritiserer - med andre ord forsøge at være bedre selv.   Desuden er det ikke kun på motorcykel, jeg oplever ting, som jeg beskrev. I bil også forsøger jeg at følge rådet fra trafikstyrelsen kampagne vedrørende at fylde begge vejbaner ud ved sammenfletning, men der hersker samme generelle indbildning, nemlig at man ikke må snyde, fordi man har ondt i røven af, at andre kommer foran, på trods af, at det hjælper med at effektivisere trafikafvikling.   Jeg synes ikke, at dit oprindelige kommentar havde en særlig konstruktiv tilgang, men jeg vil gerne prøve at forstå, hvis der er noget, jeg misforstår eller ikke lige har tænkt på.